इ.स. १९५४ आणि १९५५ च्या दरम्यान, [[मोशे शॅरेड]] पंतप्रधान असताना, [[लॅव्हनकांड|लॅव्हनकांडाने]] (ज्यात [[इजिप्त|इजिप्तमधील]] काही स्थळे बॉम्बस्फोटाने उडविण्याचा असफल प्रयत्न झाला) इस्रायलची राजकीय नाचक्की झाली. ह्यातच भरीस भर म्हणजे १९५६ साली [[इंग्लंड]] आणि [[फ्रान्स]]च्या हल्ल्यांना न जुमानता इजिप्तने सुवेझ कालव्याचे राष्ट्रीयीकरण केले. ह्या घटनेनंतर आणि [[फिदायीन]] हल्ल्यांच्या मालिकेनंतर इस्रायलने वरील दोन युरोपीय शक्तींबरोबर गुप्त लष्करी संधान बांधले आणि इजिप्विरुद्ध युद्धाची घोषणा केली. [[सुवेझचा पेचप्रसंग|सुवेझच्या पेचप्रसंगानंतर]], ह्या त्रिकुटाला बरीच आंतरराष्ट्रीय टीका आणि मानहानी सहन करावी लागली आणि इस्रायलला [[सिनाई भूशिर|सिनाई भूशिरातून]] आपले सैन्य मागे घ्यावे लागले.

१९५५ साली [[बेन-गुरियन]] परत एकदा पंतप्रधान म्हणून निवडून आले आणि १९६३ साली शेवटचा राजीनामा देईपर्यंत ते ह्या पदावर राहीले. बेन-गुरियननी राजीनामा दिल्यावर [[लेव्ही इश्कोल]] (Levi Eshkol) त्या पदावर नियुक्त झाले.

१९६१ साली नाझींचा युद्धगुन्हेगार [[ॲडॉल्फ आइशमन|ॲडॉल्फ आइशमनला]] (Adolf Eichmann) [[आर्जेन्टिना|आर्जेन्टिनामधील]] [[बोयनोस एर्स]] येथे जेरबंद करून इस्रायलमध्ये सुनावणीसाठी आणण्यात आले. युरोपमधील [[ज्यू|ज्यूंच्या]] नाशाला कारणीभूत असलेल्या [[फायनल सोल्यूशन|फायनल सोल्यूशनचा]] (Final Solution) तो मुख्य सूत्रधार होता. आइशमन हा इस्रायली न्यायालयाने देहान्त शासनाची शिक्षा दिलेला एकमेव माणूस ठरला.

१९६७ साली इस्रायल आणि शेजारी देशांमधील तणाव परत वाढला. सीरिया, जॉर्डन आणि इजिप्त युद्धाचे इशारे देत होते आणि इजिप्तने [[संयुक्त राष्ट्रसंघाची शांतिसेना|संयुक्त राष्ट्रसंघाच्या शांतिसेनेला]] [[गाझा पट्टी|गाझा पट्टीतून]] हाकलून दिले. जेव्हा इजिप्तने इस्रायलच्या जहाजांना [[तिरानचे आखात|तिरानच्या आखातातून]] जाण्यास मज्जाव केला तेव्हा इस्रायलने ह्या घटनेमुळे युद्धाशिवाय पर्याय नाही असे गृहीत धरून [[जून ५|५ जूनला]] इजिप्तवर आक्रमण केले. आपल्या अरब शेजाऱ्यांशी [[षट्‌दिवसीय युद्ध|सहा दिवस युद्ध]] लढल्यावर इस्रायलची सरशी झाली. इस्रायलने ह्या युद्धात तीन बड्या अरब राष्ट्रांच्या सैन्यांना धूळ चारली व त्यांचे [[हवाईदल]] नेस्तनाबूत केले. क्षेत्राच्या भाषेत सांगावयाचे झाल्यास इस्रायलने [[वेस्ट बॅंक]], गाझा पट्टी, [[सिनाई भूशिर]] आणि [[गोलन टेकड्या]] असा परिसर जिंकला. १९४९ ची [[हरितरेषा]] ही कामकाजाच्या दृष्टीने इस्रायलचा मुख्य भाग आणि [[इस्रायलव्याप्त भाग|इस्रायलव्याप्त भागामधील]] (ज्याला [[वादग्रस्त प्रदेश]] असेही संबोधले जाते) सीमारेषा ठरली. परंतु इस्रायलने आपला प्रभाव नंतर गोलन टेकड्या व [[पूर्व जेरुसलेम|पूर्व जेरुसलेमपर्यंत]] वाढवला. सिनाईचा भूभाग मात्र इजिप्तबरोबरील शांतिकरार झाल्यानंतर इजिप्तला परत करण्यात आला. १९६७ साली इस्रायलच्या विमानाने [[यू.एस.एस. लिबर्टीची घटना|यू.एस.एस. लिबर्टीवर हल्ला]] केला ज्यात ३४ अमेरिकन नौकासदस्य मारले गेले. अमेरिकन आणि इस्रायली तपासानंतर असे निष्पन्न झाले की लिबर्टीची ओळख पटण्यातील गोंधळामुळे हा दुर्दैवी अपघात झाला. १९६९ साली [[गोल्डा मायर|गोल्डा मायर यांची]] (Golda Meir) इस्रायलच्या पहिल्या आणि एकमेव महिला पंतप्रधान म्हणून निवड झाली.

जनसांख्यिकी
लष्कर
भौगोलिक संरचना
१९५० आणि १९६०ची दशके